《玉漏迟 七夕行台诸公见饯》
元代·滕斌

问谁争乞巧。谁知巧处成烦恼。天上佳期，底事别多欢少。

雨梦天情半饷，又早被西风吹晓。愁未了。星桥隔断，银河深杳。

可笑儿女浮名，似瓜果登盘，情丝萦绕。百拙无能，赢得自家华皓。

我笑姮娥解事，但岁岁孤眠空老。归去好。江上绿波烟草。

作者简介：滕斌（1308—1323），一作滕宾，字玉霄。黄冈(今属湖北省)人。主要活动于元武宗至大至英宗至治年间(一三○八-- 一三二三)。 至大年间任翰休学士，出为江西儒学提举，后弃家入天台为道士。